open-index/open-wikipedia-markdown huggingface dataset:
ศรันยกันย์ เกษมธนพัฒน์

**ศรันยกันย์ เกษมธนพัฒน์** หรือชื่อในวงการคือ **เล้ง ศรันยกันย์** (เกิด 5 กันยายน พ.ศ. 2535) เป็นนักร้องเพลงลูกทุ่งหญิงชาวไทยอดีตสังกัดแกรมมี่โกลด์ เธอเข้าสู่วงการจากการเป็นนักร้องในร้องสู้ไฟ Keep Your Light Shining Thailand ทางช่อง 7 พ.ศ. 2557

เธอเกิดที่ตำบลเปร็ง อำเภอบางบ่อ จังหวัดสมุทรปราการ จบระดับชั้นปริญญาตรีที่มหาวิทยาลัยรัตนบัณฑิต เธอเริ่มร้องเพลงอย่างจริงจังตั้งแต่ระดับอุดมศึกษาชั้นปีที่ 4 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดสมุทรปราการเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิ เห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์

## ประวัติ
เธอเกิดเมื่อวันเสาร์ที่ 5 กันยายน พ.ศ. 2535 ที่ตำบลเปร็ง อำเภอบางบ่อ จังหวัดสมุทรปราการ เข้าสู่วงการจากการเป็นนักร้องในร้องสู้ไฟ Keep Your Light Shining Thailand ในปี พ.ศ. 2557 ได้แชมป์ศึกวันดวลเพลง เสาร์ ๕ 2019

ในปี พ.ศ. 2559 เล้งได้มีผลงานแรก ในอัลบั้ม ศึกวันดวลเพลง ภายใต้สังกัด แกรมมี่โกลด์ ในร่วมกับ ส้ม พฤกษา อาย ปาลิตา นู๋แว๋ว ศิรินันท์ เจมส์ จตุรงค์ อิสร์ อิสรพงศ์ นุ้ก ทักษพร และกลาง พักตร์สุคนธ์

ในปี พ.ศ. 2563 เล้งได้มีผลงานที่สอง ในอัลบั้ม 25ปี แกรมมี่โกลด์ 25ปี แห่งความผูกพัน ฉันและเธอ ภายใต้สังกัด แกรมมี่โกลด์ ในผลงานเพลง "ฉันกำลังเป็นตัวแทนของใครหรือเปล่า"

ในวันที่ 20 สิงหาคม พ.ศ. 2568 เล้ง ศรันยกันย์ ได้เป็นพนักงานขายของ หลังจากตัดสินใจไม่ต่อสัญญากับสังกัด แกรมมี่ โกลด์

ตลอดระยะเวลาที่ผ่านมาที่อยู่สังกัด แกรมมี่ โกลด์ มีผลงานเพลงซิงเกิลเดี่ยว และผลงานเพลงในอัลบั้มพิเศษต่างๆ มากมาย

## ผลงานเพลง
### อัลบั้มพิเศษ

### ซิงเกิ้ลเดี่ยว

### เพลงที่ร่วมร้องกับศิลปินอื่น
เพลงที่เล้ง ศรันยกันย์ได้มีส่วนร่วมในการการร้อง
 

### เพลงในโปรเจกต์พิเศษ

## ผลงานอื่นๆ
* (รับเชิญ) รายการ ร้องสู้ไฟ Keep Your Light Shining Thailand *ออกอากาศ 4 ตุลาคม 2557* ออกอากาศทาง ช่อง 7 (2557)
* (รับเชิญ) รายการ ศึกวันดวลเพลง *ออกอากาศ 10 สิงหาคม 2558* ออกอากาศทาง ช่องวัน (2558)

## คอนเสิร์ต
*คอนเสิร์ต 28 ปี ดวงจันทร์...กลางดวงใจ พุ่มพวง ดวงจันทร์ (2563) 
* คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (2563 / รังสิต & สมุทรปราการ & สระบุรี)

## อ้างอิง

## แหล่งข้อมูลอื่น
* 
 
หมวดหมู่:บุคคลที่เกิดในปี พ.ศ. 2535
หมวดหมู่:บุคคลที่ยังมีชีวิตอยู่
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:ศิลปินสังกัดแกรมมี่โกลด์
หมวดหมู่:นักแสดงละครโทรทัศน์หญิงชาวไทย
หมวดหมู่:พุทธศาสนิกชนชาวไทย
หมวดหมู่:บุคคลจากอำเภอบางบ่อ
หมวดหมู่:ร้องสู้ไฟ Keep Your Light Shining Thailand
หมวดหมู่:นักร้องจากจังหวัดสมุทรปราการ
แฟนตาซีสตาร์ออนไลน์

***แฟนตาซีสตาร์ออนไลน์***  () เป็นเกมออนไลน์แนวสวมบทบาท พัฒนาโดยโซนิคทีม และจัดจำหน่ายโดยเซก้า วางจำหน่ายในปี 2000 สำหรับเครื่องดรีมแคสต์ โดยเป็นเกมออนไลน์แนวสวมบทบาทเกมแรกสำหรับเครื่องคอนโซล โดยผู้เล่นจะผจญภัยกับคนอื่น ๆ มากถึงสามคนทางอินเทอร์เน็ต เพื่อทำภารกิจ, รวบรวมไอเท็ม และต่อสู้กับศัตรูในการต่อสู้อาร์พีจีแบบเรียลไทม์ เนื่อเรียงของเกมไม่เกี่ยวข้องกับเกมในชุดเกม *[[แฟนตาซีสตาร์]]* ก่อนหน้า

ก่อนจะเป็นเกม *แฟนตาซีสตาร์ออนไลน์* เกมออนไลน์ถูกจำกัดเฉพาะบนพีซีทางฝั่งตะวันตกโดยเฉพาะเกมสวมบทบาทเช่น *[[เดียโบล (วิดีโอเกม)|เดียโบล]]*, *[[อัลติมาออนไลน์]]* และ *[[เอฟเวอร์เควสต์]]* และเชื่อว่าการเล่นแบบออนไลน์คืออนาคต อิซาโอะ โอกาวะประธานของเซก้าสั่งให้โซนิคทีมพัฒนาเกมออนไลน์สำหรับดรีมแคสต์ซึ่งอำนวยสร้างโดยยูจิ นากะ การทดลองของโซนิคทีมนำไปสู่การพัฒนาเกม *[[ชูชูร็อกเก็ต!]]* ซึ่งเป็นเกมออนไลน์เกมแรกบนดรีมแคสต์  ด้วยการใช้สิ่งที่พวกเขาเรียนรู้จากโครงการและรับแรงบันดาลใจที่สำคัญจาก *เดียโบล* โซนิคทีมจึงพัฒนาเกม *แฟนตาซีสตาร์ออนไลน์* และเนื่องจากผู้ให้บริการอินเทอร์เน็ตของญี่ปุ่นเรียกเก็บเงินสำหรับการเข้าถึงแบบ Dial-up ต่อนาทีและการเชื่อมต่อความเร็วสูงยังไม่สามารถใช้งานได้อย่างกว้างขวาง โอกาวะจึงจ่ายเงินส่วนตัวสำหรับการเข้าถึงอินเทอร์เน็ตฟรีเป็นเวลาหนึ่งปีเพื่อรวมเข้ากับเครื่องดรีมแคสต์แต่ละเครื่อง

*แฟนตาซีสตาร์ออนไลน์* ได้รับการคาดหวังอย่างสูงและเปิดตัวสู่ความสำเร็จเชิงพาณิชย์และสำคัญ ตัวเกมได้รับรางวัลเจแปนเกมอวอร์ดสาขา "เกมแห่งปี" และได้รับการยอมรับว่าเป็นเกมคอนโซลที่มีชื่อเสียงซึ่งมีอิทธิพลต่อเกมแนวตะลุยดันเจียนผู้เล่นหลายคนเช่นชุดเกม *[[มอนสเตอร์ฮันเตอร์]]*

*แฟนตาซีสตาร์ออนไลน์* ถูกพอร์ดลงวินโดวส์ และวางขายอีกครั้งบนดรีมแคสต์ใน *เวอร์. 2* ด้วยเนื้อหาขยาย หลังจากเซก้าถอนตัวออกจากธุรกิจคอนโซลในปี 2001 ตัวเกมได้ถูกพอร์ดลงเครื่องเกมคิวบ์ และ เอกซ์บอกซ์ในชื่อ *เอพพิโซด I & II* ซึ่งมีตัวละครใหม่, สภาพแวดล้อม และคุณสมบัติอื่น ๆ *[[Episode III: C.A.R.D. Revolution]]* วางจำหน่ายบนเกมคิวบ์ในปี 2003 ในรูปแบบเกมไพ่แบบเทิร์นเบส ชุดเกมออนไลน์ยังมีภาคต่ออย่าง *[[แฟนตาซีสตาร์ยูนิเวิร์ส]]* (2006) และ *[[แฟนตาซีสตาร์ออนไลน์ 2]]* (2012) เซก้าได้ปิดตัวเซิร์ฟเวอร์อย่างเป็นทางการครั้งสุดท้ายในปี 2010 *แฟนตาซีสตาร์ออนไลน์* ยังคงสามารถเล่นได้บนเซิร์ฟเวอร์ส่วนตัว
## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2543
หมวดหมู่:วิดีโอเกมแอ็กชันเล่นตามบทบาท
หมวดหมู่:เกมสำหรับดรีมแคสต์
หมวดหมู่:เกมสำหรับวินโดวส์
หมวดหมู่:เกมสำหรับเกมคิวบ์
หมวดหมู่:เกมสำหรับเอกซ์บอกซ์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมออนไลน์มัลติเพลเยอร์
เดอะเลเจนด์ออฟเซลดา: ออคารินาออฟไทม์ 3D

***เดอะเลเจนด์ออฟเซลดา ออคารินาออฟไทม์ 3D*** () เป็นวิดีโอเกมแนวต่อสู้-ผจญภัย พัฒนาโดย Grezzo และวางจำหน่ายโดยนินเท็นโด สำหรับเครื่องเล่นเกมพกพานินเท็นโด 3DS ตัวเกมวางจำหน่าในเดือนมิถุนายน 2011 ตัวเกมเป็นการนำเกมดั้งเดิมที่เคยวางจำหน่ายบนเครื่องนินเท็นโด 64 ในปี 1998 มาทำใหม่ ตัวเกมยังมีเวอร์ชันมิเรอร์ของดันเจี้ยนที่จัดเรียงใหม่จาก *ออคารินาออฟไทม์มาสเตอร์เควสต์* รวมถึงกราฟิกที่อัปเดตและเพิ่มเอฟเฟกต์สามมิติ

การรีมาสเตอร์ครั้งนี้ได้รับการยกย่องอย่างมากจากนักวิจารณ์โดยได้รับคะแนนที่สมบูรณ์แบบจากสื่อสิ่งพิมพ์มากกว่า 20 รายการและถูกยกให้เป็นหนึ่งในวิดีโอเกมรีเมคที่ดีที่สุดตลอดกาล นอกจากนี้ยังประสบความสำเร็จในเชิงพาณิชย์ ทำให้เป็นเกม 3DS เกมที่สามที่มียอดขายถึงหนึ่งล้านชุดในเดือนกันยายน 2016 ตัวเกมเป็นเกม นินเท็นโด 3DS ที่ขายดีที่สุดอันดับที่สิบห้าโดยมียอดขายมากกว่าสี่ล้านชุด นอกจากนี้ตัวเกมยังวางขายผ่านนินเท็นโดอีช็อปในปี 2012

## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2554
หมวดหมู่:เกมสำหรับนินเท็นโด 3ดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมเดอะเลเจนด์ออฟเซลดา
หมวดหมู่:วิดีโอเกมที่พัฒนาขึ้นในประเทศฝรั่งเศส
โอรฉะ

**โอรฉะ** (อักษรโรมัน: Orchha) หรือ **อูรฉะ** (อักษรโรมัน: Urchha) เป็นเมืองในอำเภอนิวารี รัฐมัธยประเทศ ประเทศอินเดีย เมืองนี้สถาปนาขึ้นโดยรุทร ปรตาป สิงห์ ในราวปี 1501 เพื่อเป็นศูนย์กลางของรัฐโอรฉะ ซึ่งเป็นรัฐมหาราชาที่มีอาณาเขตอยู่ในภูมิภาคพุณเฑลขัณฑ์ นครโอรฉะตั้งอยู่ริมแม่น้ำเพตวา ราว 80&nbsp;กิโลเมตรจากติกามครห์ และราว 15&nbsp;กิโลเมตรจากฌานสีในรัฐอุตตรประเทศ

## ประวัติศาสตร์

นครโอรฉะสถาปนาขึ้นในปี 1531  โดยเสนาชาวพุณเฑลราชปุต นามว่า รุทร ปรตาป สิงห์ ผู้ซึ่งต่อมาสได้รับถาปนาขึ้นเป็นมหาราชาแห่งรัฐโอรฉะ (ครองราชย์ 1501-1531) และสร้างป้อมโอรฉะขึ้นมา จตุรภูชมนเทียรสร้างขึ้นโดยมหารานีแห่งโอรฉะ คเณศ กุนวัร (Ganesh Kunwar; गणेश कुँवर) ในรัชสมัยของจักรพรรดิโมกุล อักบาร์มหาราช ส่วน *ราชมนเทียร* สร้างขึ้นโดยราชา มธุกร ชาห์ (Raja Madhukar Shah) ระหว่างครองราชย์ในปี 1554 ถึง 1591

## ประชากร
 เมืองโอรฉะมีประชากร 8501 คน เป็นเพศชาย 53% และเพศหญิง 47% โอรฉะมีอัตราการรู้หนังสือเฉลี่ย 54% ต่ำกว่าค่าเฉลี่ยแห่งชาติที่ 59.5% ประชากรราว 18% อายุต่ำกว่า 6 ปี

## การคมนาคม
*สนามบินใกล้สุดคือท่าอากาศยานควาลิยัร ที่ห่างอีกไปคือราว 250&nbsp;กิโลเมตร คือท่าอากาศยานกานปุระ
*สนาถีรถไฟโอรฉะเป็นส่วนหนึ่งของทางรถไฟสาย ฌันสี-มณีกปุระ ส่วนหนึ่งของทางรถไฟภาคกลางตอนบน

## อ้างอิง

หมวดหมู่:เมืองในรัฐมัธยประเทศ
ทัศนศักดิ์ ถนอมสิทธิ์

**ทัศนศักดิ์ ถนอมสิทธิ์**  รู้จักกันในชื่อ **กานต์ ทศน** เกิดเมื่อวันที่ 1 มกราคม พ.ศ. 2544 เป็นนักแสดงชาวไทย มีชื่อเสียงมาจากการเข้าร่วมประกวดความสามารถในรายการ The Trainer ปั้นฝันสนั่นเวที ปี 5 เมื่อ พ.ศ. 2556 โดยผ่านเข้ารอบ 16 คนสุดท้าย เป็นตัวแทนทีมโจอี้บอย เขาอยู่ในวงการบันเทิงมาแล้ว 13 ปี

## ประวัติ
**กานต์ ทศน** หรือ กานต์ **ทัศนศักดิ์ ถนอมสิทธิ์** เกิดวันที่ 1 มกราคม พ.ศ.2544 ที่ตำบลขมิ้น อำเภอเมืองกาฬสินธุ์ จังหวัดกาฬสินธุ์ จบการศึกษาที่โรงเรียนกาฬสินธุ์พิทยาสรรพ์ จังหวัดกาฬสินธุ์ ไต่เต้าสู่ฝ่าฟันตามความฝันจนกว่าจะประสบความสำเร็จ จนเป็นที่รู้จักในเพลงลูกทุ่งฮิต คาถาขุนแผน (หลวงพ่อกวย) 

โดยในวัยเด็ก กานต์ ทศน เป็นเด็กที่ชอบการร้องเพลงและฟังเพลงลูกทุ่งเป็นอย่างมาก และเริ่มแต่งเพลงเองตั้งแต่อยู่ป.6 และเขาก็ไม่ทิ้งความฝันที่จะเดินเข้าวงการเพลง ซึ่งเมื่อช่วงวัย 12 ปี ในปี 2556 กานต์ เดินทางมากรุงเทพกับเงิน 300 บาท เพื่อเข้าประกวดรายการ The Trainer ปั้นฝันสนั่นเวที ปี 5 
 
ซึ่งในการเข้าประกวดครั้งนั้น ก็ถือเป็นความสำเร็จหนึ่งก้าวที่ กานต์ ทำได้ เพราะเขาได้รางวัลเทพบุตรลูกทุ่งสุดเท่ห์เสน่ห์เย้ายวนใจมาครอง โดยในการประกวดครั้งนั้น กานต์ ได้นักร้องลูกทุ่งระดับตำนาน ยิ่งยง ยอดบัวงาม เป็นคู่ร้องในครั้งนั้น 

จากนั้นในปี พ.ศ. 2557  กานต์ ได้เจ้าประกวดสิงห์ไลฟ์ จนได้เจอกับ อาจารย์กานต์ ใหญ่สว่าง เจ้าของค่าย Music Factor และเป็นโปรดิวเซอร์ในเพลงนี้ และนั้นเองคือจุดเริ่มต้นการทำเพลงของ กานต์ เพราะอาจารย์ได้ชวนเขามาทำเพลง ในนามวง The Pharmacy และเป็นที่มาของเพลง ด้วยความเต็มใจ และ เสียเพื่อน

## ผลงานเพลง
### ซิงเกิ้ลเดี่ยว

### เพลงประกอบละครและภาพยนตร์

### เพลงที่ร่วมร้องกับศิลปินอื่น
เพลงที่กานต์ ทศนได้มีส่วนร่วมในการการร้อง

### เพลงในโปรเจกต์พิเศษ

## ผลงานการแสดง
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่องวัน 31

### ภาพยนตร์

## แหล่งข้อมูลอื่น
* 
 

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดกาฬสินธุ์​
หมวดหมู่:บุคคลจากโรงเรียนกาฬสินธุ์​พิทยา​สรร​พ์​
หมวดหมู่:ชาวไทยเชื้อสายจีน
หมวดหมู่:บุคคลจากอำเภอเมืองกาฬสินธุ์
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:นักแสดงไทย
หมวดหมู่:พุทธศาสนิกชนชาวไทย
หมวดหมู่:เดอะเทรนเนอร์ ปั้นฝันสนั่นเวที
หมวดหมู่:ศิลปินสังกัดแกรมมี่โกลด์
หมวดหมู่:นักร้องจากจังหวัดกาฬสินธุ์
นิตีศ กุมาร

**นิตีศ กุมาร** (Nitish Kumar; เกิด 1 มีนาคม 1951) เป็นนักการเมืองชาวอินเดีย มุขยมนตรีรัฐพิหารคนที่ 22 คนปัจจุบันและเคยดำรงตำแหน่งนี้มาแล้วห้าวาระ เขาเคยเป็นรัฐมนตรีหลายกระทรวงและกรมมาก่อน

กุมารเป็นสมาชิกของพรรคชนตาดัล (ยูไนเต็ด) และการปกครองของกุมารได้รับการยกย่องในรัฐว่าเป็นการเปลี่ยนที่ดีจากคำสาปของการโกงกินที่ไม่สิ้นสุด, อาชญากรรม และการบริหารที่ล้มเหลว ขณะดำรงตำแหน่งมุขยมนตรีของรัฐพิหาร เขาได้สร้างตำแหน่งอาชีพครู 100,000 ตำแหน่ง, จูงใจแพทย์ให้เข้าทำงานในสถานพยาบาลระดับปฐมภูมิ, ทำให้ไฟฟ้าเข้าถึงหลายหมู่บ้าน, ทำถนน, ลดอัตราการไม่รู้หนังสือในสตรีลงครึ่งหนึ่ง, กวาดล้างอาชญากรรมในรัฐ และเพิ่มรายได้เฉลี่ยของชาวพิหารเพิ่มขึ้นสองเท่า

ในวันที่ 17 พฤษภาคม 2014 กุมารลาออกจากตำแหน่งเพื่อรับผิดชอบต่อการดำเนินงานที่ไม่ประสบความสำเร็จขอบพรรคเขาในการเลือกตั้งทั่วไป ปี 2014 และถูกสืบทอดตำแหน่งโดยชิตัน ราม มันฌี อย่างไรก็ตาม เขาได้กลับมาดำรงตำแหน่ง ลอีกครั้งในเดือนกุมภาพันธ์ 2015 หลังวิกฤตการเมืองรัฐพิหาร ปี 2015 และชนะการเลือกตั้งใน การเลือกตั้งระดับรัฐ ปี 2015 เขาได้รับเลือกตั้งเป็นหัวหน้าระดับชาติของพรรคในวันที่ 10 เมษายน 2015 และลาออกอีกครั้งในวันที่ 26 กรกฎาคม 2017 ภายหลังความเห็นไม่ลงรอยกับรัฐบาลร่วมของราษฏรียชนตาดัล (RJD) รัฐบาลพิหารโดยกุมารได้บังคับกฎห้ามจำหน่ายและดื่มสุราในรัฐเมื่อเดือนเมษายน 2016

## ชีวิตช่วงต้น
นิตีศ กุมาร เกิดเมื่อวันที่ 1 มีนาคม ค.ศ. 1951 ที่พัขติอรปุระในรัฐพิหาร บิดาของเขา ชื่อว่า Kaviraj Ram Lakhan Singh เป็นอายุรเวท ส่วนมารดาของเขา มีชื่อว่า Parmeshwari Devi นิตีศอยู่ในวรรณะเกษตรกรรมของกุรมี

เขาสำเร็จการศึกษาสาขาวิศวกรรมศาสตร์จากมหาวิทยาลัยวิศวกรรมพิหาร (สถาบันเทคโนโลยีแห่งชาติปัฏนาในปัจจุบัน) ใน ค.ศ. 1972 เขาได้เข้าทำงานที่คณะกรรมธิการไฟฟ้ารัฐพิหาร แต่ก็ทำงานได้ไม่เต็มที่นัก จึงผันตัวไปทำงานด้านการเมืองแทน เขาสมรสกับมันจู กุมารี (1955-2007) เมื่อวันที่ 22 กุมภาพันธ์ ค.ศ. 1973 และมีบุตรชาย 1 คน มันจู กุมารีถึงแก่กรรมที่นิวเดลีเมื่อวันที่ 14 พฤษภาคม ค.ศ. 2007 ด้วยโรคปอดอักเสบ

## อ้างอิง

หมวดหมู่:นักการเมืองอินเดีย
หมวดหมู่:มุขยมนตรีประจำรัฐของประเทศอินเดีย
หมวดหมู่:บุคคลจากรัฐพิหาร
สนธิสัญญาเนอยี-ซูร์-แซน

**สนธิสัญญาเนอยี-ซูร์-แซน** (; ) เป็นสนธิสัญญาสันติภาพที่ลงนามระหว่างบัลแกเรียกับประเทศฝ่ายพันธมิตรในสงครามโลกครั้งที่หนึ่ง
[left|thumb|สนธิสัญญาเนอยี-ซูร์-แซน ที่ลงนามโดย[พระเจ้าซาร์บอริสที่ 3 แห่งบัลแกเรียและอาแลกซันดาร์ สตัมบอลีย์สกี]]

## อ้างอิง

## ดูเพิ่ม
* สงครามโลกครั้งที่หนึ่ง 
* ราชอาณาจักรบัลแกเรีย 

หมวดหมู่:สนธิสัญญาสันติภาพ
หมวดหมู่:สนธิสัญญาเกี่ยวข้องกับการเปลี่ยนแปลงดินแดน
หมวดหมู่:สนธิสัญญาสงครามโลกครั้งที่หนึ่ง
หมวดหมู่:ผลที่ตามมาหลังสงครามโลกครั้งที่หนึ่ง
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาเกี่ยวข้องกับทวีปยุโรป
หมวดหมู่:สนธิสัญญาเกี่ยวข้องกับบัลแกเรีย
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 3
หมวดหมู่:สนธิสัญญาเกี่ยวข้องกับราชอาณาจักรอิตาลี
หมวดหมู่:สนธิสัญญาเกี่ยวข้องกับสหราชอาณาจักร (ค.ศ. 1801–1922)
หมวดหมู่:สนธิสัญญาเกี่ยวข้องกับสหรัฐ
หมวดหมู่:สนธิสัญญาเกี่ยวข้องกับจักรวรรดิญี่ปุ่น
หมวดหมู่:สนธิสัญญาเกี่ยวข้องกับอาณาจักรรัตนโกสินทร์
หมวดหมู่:สนธิสัญญาเกี่ยวข้องกับสาธารณรัฐจีน (ค.ศ. 1912–1949)
หมวดหมู่:สนธิสัญญาเกี่ยวข้องกับกรีซ
หมวดหมู่:สนธิสัญญาเกี่ยวข้องกับโรมาเนีย
หมวดหมู่:สนธิสัญญาเกี่ยวข้องกับโปรตุเกส
หมวดหมู่:สนธิสัญญาสันติภาพเกี่ยวข้องกับญี่ปุ่น
หมวดหมู่:สนธิสัญญาสันติภาพเกี่ยวข้องกับไทย
หมวดหมู่:ค่าปฏิกรรม
หมวดหมู่:ฝ่ายสัมพันธมิตร (สงครามโลกครั้งที่หนึ่ง)
ไอ้เท่ง (สกุล)

***ไอ้เท่ง (Aiteng)*** เป็นชื่อ สกุล ของทากทะเลสองชนิด ซึ่งอยู่จำพวกมอลลัสกาในทะเล และอีกหนึ่งชนิดที่อาศัยบนบก *สกุลไอ้เท่ง*ยังเป็นสกุลเดียวใน**วงศ์ไอ้เท่ง** **(Aitengidae)**  ชื่อสามัญ *"ไอ้เท่ง*" มาจากชื่อ อ้ายเท่ง ซึ่งเป็นหนึ่งในหุ่น หนังตะลุง (หนังใหญ่) ในภาคใต้ของประเทศไทย

## อนุกรมวิธาน
จำแนกวงศ์ไอ้เท่ง (Aitengidae) อย่างไม่เป็นทางการให้อยู่ภายในกลุ่ม Sacoglossa ภายในชั้นแกสโทรโพดา (หอยเปลือกเดี่ยว)  แต่พวกเขาตั้งข้อสังเกตว่าลักษณะบางอย่างของ ระบบประสาท ของทากในวงศ์ไอ้เท่งนั้นคล้ายคลึงกับ Cephalaspidea และ Acochlidioidea (คือ กลุ่ม Acochlidea )  

วงศ์ไอ้เท่ง (Aitengidae) ถูกรวมภายในกลุ่มวงศ์ (superfamily) Hedylopsacea ซึ่งเป็นกลุ่มข้างเคียงกับ Pseudunelidae และ Acochlidiidae หรือจำแนกเป็นวงศ์เฉพาะภายใน Hedylopsacea  ต่อมา Philippe Bouchet (2010)  จำแนก Aitengidae อยู่ใน วงศ์ Hedylopsoidea 

## สายพันธุ์
ชนิดในสกุล *Aiteng* ได้แก่ :

* *[[Aiteng ater]]* Swennen และ Buatip พบที่ป่าชายเลนที่อ่าวปากพนัง จ.นครศรีธรรมราช ในปีพ.ศ. 2552 
* *Aiteng mysticus* Neusser, Fukuda, Jörger, Kano และ Schrödl, 2554   - พบใน Hisamatsu, เกาะ Miyako จังหวัดโอกินาวะ ประเทศญี่ปุ่น ในทางสัณฐานวิทยาโดยรวมเห็นได้ชัดว่าอยู่ในวงศ์ไอ้เท่ง (Aitengidae) แต่แสดงให้เห็นถึงความแตกต่างจาก *Aiteng ater* ในระดับสกุลหรือชนิด  ความสัมพันธ์กับ *Aiteng ater* ได้รับการยืนยันโดยการเปรียบเทียบ ลำดับ mitochondrial 16S rRNA 
* *[[Aiteng marefugitus]]* Kano, Neusser, Fukumori, Jörger และ Schrödl, 2558 เป็นชนิดเดียวในวงศ์ของทากทะเลที่กลายเป็นทากบกในช่วงมหายุคซีโนโซอิก 

## การแพร่กระจายและถิ่นที่อยู่
การแพร่กระจาย *Aiteng ater* พบเฉพาะในประเทศไทย  การกระจายของ *Aiteng mysticus* พบเฉพาะในประเทศญี่ปุ่น  การกระจาย *พันธุ์* ของ *Aiteng marefugitus* พบเฉพาะในหมู่เกาะปาเลา

## นิเวศวิทยา
*Aiteng ater* เป็นสัตว์ สะเทินน้ำสะเทินบก พบใน ป่าชายเลน ที่เป็นดินโคลน ซึ่งถูกปกคลุมด้วยต้นโกงกาง แสมทะเล ตาตุ่มทะเล และปรงทะเล ในเขตน้ำขึ้นน้ำลง 

## อ้างอิง
กำแพงเมืองของจีน

[350px|thumb|กำแพง[ราชวงศ์หมิงแห่งผิงเหยา]]

**กำแพงเมืองของจีน** () หมายถึงระบบป้องกันที่ใช้ในการป้องกันเมืองและเมืองต่าง ๆ ในประเทศจีนในยุคก่อนสมัยใหม่ นอกจากกำแพงแล้วการป้องกันเมืองมักรวมถึงหอคอยและประตูด้วย

## ความหมายของคำว่า''เฉิงเฉียง''
คำภาษาจีนที่เฉพาะเจาะจงที่สุดสำหรับ กำแพงเมือง คือ chéngqiáng (城墙) ซึ่งในภาษาจีนสมัยใหม่สามารถใช้ได้ในสองบริบท ความหมายกว้างหมายถึงกำแพงป้องกันทุกแบบรวมทั้งกำแพงเมืองจีน ตลอดจนโครงสร้างป้องกันที่คล้ายกันในพื้นที่นอกประเทศจีน เช่น กำแพงเฮเดรียน ส่วนความหมายเฉพาะ Chengqiang หมายถึงกำแพงป้องกันที่สร้างขึ้นรอบเมือง อย่างไรก็ตามในภาษาจีนคลาสสิกตัวอักษร chéng (城) แสดงถึงกำแพงป้องกันของ "เมืองชั้นใน" ซึ่งเป็นที่ตั้งอาคารของรัฐบาล ตัวอักษร guō (郭) แสดงถึงกำแพงป้องกันของ "เมืองชั้นนอก" ที่อยู่อาศัยส่วนใหญ่เป็นที่อยู่อาศัย วลี chángchéng (長城) แปลตามตัวอักษรว่า "กำแพงยาว" หมายถึงกำแพงเมืองจีน

## ดูเพิ่ม
* กำแพงเมืองจีน

## อ้างอิง

## หนังสืออ่านเพิ่ม
*Wheatley, Paul, *The Pivot of the Four Quarters* (Edinburgh U. Press, 1971)

## แหล่งข้อมูลอื่น
*  Comparative City History Research, Chinese Academy of Social Sciences and Osaka City University
*Nanjing Zhonghua (China) Gate

หมวดหมู่:กำแพงเมืองในจีน
กลุ่มโบราณสถานแห่งขชุราโห

**กลุ่มโบราณสถานขชุราโห** () เป็นหมู่โบสถ์พราหมณ์และโบสถ์ไชนะตั้งอยู่ในอำเภอฉัตรปุระ, รัฐมัธยประเทศ, ประเทศอินเดีย ราว 175 กิโลเมตรทางตะวันออกเฉียงใต้จากฌันสี ปัจจุบันเป็นแหล่งมรดกโลกของยูเนสโก หมู่มนเทียร (ศาสนสถาน) เหล่านี้ขึ้นชื่อในฐานะสถาปัตยกรรมแบบนคร และงานแกะสลักวาบหวิวประดับมนเทียร

มนเทียรส่วนใหญ่ในขชุราโหสร้างขึ้นในปี 950 ถึง 1050 โดยจักรวรรดิจันเทละ เอกสารโบราณระบุว่าขชุราโหมี 85 มนเทียรในศตวรรษที่ 12 ครอบคลุมพื้นที่ราว 20 ตารางกิโลเมตร ในจำนวนนี้มีเพียง 25 แห่งที่หลงเหลือมาถึงปัจจุบัน ในอาณาเขตราวหกตารางกิโลเมตร ในบรรดามนเทียรที่ยังคงอยู่ กันทรียะมหาเทวมนเทียร เป็นมนเทียรที่มีการประดับประดาและก่อสร้างอย่างวิจิตรตระการตามากที่สุดแห่งหนึ่ง

หมู่มนเทียรขชุราโหมีมนเทียรที่สร้างขึ้นเพื่อบูชาในศาสนาฮินดู กับ ศาสนาไชนะ ซึ่งเป็นไปได้ว่าในอดีตมีการอยู่อาศัยร่วมกันของศาสนิกชนทั้งสองศาสนาอย่างกลมเกลียว

มนเทียรต่าง ๆ ในขชุราโหเป็นมนเทียรในศาสนาฮินดู นิกายไวษณวและนิกายไศว กับในศาสนาไชนะ หลักฐานทางโบราณคดีเสนอว่ามนเทียรต่าง ๆ สร้างขึ้นไล่เลี่ยกันในปลายศตวรรษที่สิบ วิลล์ ดิวรานท์ ระลุว่าการสร้างมนเทียรร่วมกันในพื้นที่นี้แสดงให้เห็นถีงการอดกลั้นทางศาสนา การยอมรับซึ่งมุมมองที่แตกต่าง และการอยู่ร่วมกันของศาสนิกชน

## รายชื่อสิ่งก่อสร้าง

## อ้างอิง

หมวดหมู่:แหล่งมรดกโลกในประเทศอินเดีย
หมวดหมู่:โบสถ์พราหมณ์ในรัฐมัธยประเทศ
หมวดหมู่:นครศักดิ์สิทธิ์
คาร์เมลทาไซท์

thumb|Crystal structure of carmeltazite
[thumb|[Mount Carmel|Carmel Sapphire]]

**คาร์เมลทาไซท์**  เป็นแร่ออกไซด์ที่หายากโดยมีการประกาศการค้นพบครั้งแรกบนโลกในปี ค.ศ. 2019 พบในหุบเขาเซบูลุนในประเทศอิสราเอล  สูตรทางเคมีสำหรับคาร์เมลทาไซท์คือ ZrAl2Ti4O11.

สมาพันธ์แร่วิทยาระหว่างประเทศได้อนุมัติแร่ชนิดใหม่การขึ้นทะเบียนแร่ชนิดใหม่ภายใต้รหัสการใช้งาน 2018-103 ชื่อนี้เป็นการรวมกันของตำแหน่งที่พบ (Mt Carmel) และองค์ประกอบหลัก (ไทเทเนียม, อลูมิเนียม และเซอร์โคเนียม) 

## อ้างอิง
ซอมบีกันชิป

***ซอมบีกันชิป*** () เป็นเกมสำหรับโทรศัพท์มือถือแนวเกมยิงมุมมองบุคคลที่หนึ่งที่มีการแสดงภาพความร้อนแบบ 3 มิติ ซึ่งผู้เล่นจะเป็นพลยิงปืนกลที่ยิงซอมบีจากเครื่องบินโจมตีภาคพื้นดินเอซี-130 ที่ติดอาวุธหนักซึ่งวนไปรอบ ๆ แผนที่ที่ผู้ใช้เลือก เกมสำหรับโทรศัพท์มือถือได้รับการพัฒนาโดยลิมบิกซอฟต์แวร์และวางจำหน่ายในวันที่ 21 กรกฎาคม ค.ศ. 2011 สำหรับไอโอเอสของแอปเปิล, 19 กันยายน ค.ศ. 2013 สำหรับแอนดรอยด์บนกูเกิล เพลย์ และ 8 ตุลาคม ค.ศ. 2013 ในแอมะซอน

## การตอบรับ
*ซอมบีกันชิป*ได้รับคำวิจารณ์ในเชิงบวกโดยทั่วไป ในเดือนกรกฎาคม ค.ศ. 2011 เอดดิเทอร์ชอยซ์ของเว็บไซต์ไอจีเอ็นได้ให้คะแนน 9 เต็ม 10 โดยอ้างว่าเป็น "เกมที่ยากมากที่จะวางลง" ในเดือนสิงหาคม ค.ศ. 2011 แมกเวิลด์แอปเจ็มให้คะแนน 4.5 เต็ม 5 โดยอธิบายว่า “องค์ประกอบทั้งหมดนี้—กลยุทธ์, กราฟิก รวมถึงเสียง และใช่แล้วความตื่นเต้นที่ไม่อาจปฏิเสธได้จากการส่งอันเดดกลับไปยังหลุมฝังศพที่พวกมันคลานออกมา—สร้างขึ้นเพื่อเกมไอโอเอสที่น่าสนใจ” ในช่วงเวลาที่เปิดตัวสำหรับแอนดรอยด์ในเดือนกันยายน ค.ศ. 2013 แอนดรอยด์เซ็นทรัลประกาศว่า "ซอมบีกันชิป" นั้น "สนุกมาก" ส่วนเว็บไซต์เทสทิด.คอม ของรายการนักพิสูจน์ท้าทดลอง เจมีและแอดัมยกย่องว่าเกมนี้ "ใช้เส้นทางที่แตกต่างไปสู่ความสมจริง และทำงานได้ดี" และดรอยด์ไลฟ์ยืนยันว่า "ถ้าคุณใช้เวลาเล่นคอลล์ออฟดิวตีตลอดเวลา และชอบนั่งเอซี-130 แล้ว คุณจะรู้สึกดีที่บ้านกับเกมนี้"

## อ้างอิง

## แหล่งข้อมูลอื่น
* Limbic website
* Zombie Gunship on iTunes
* Zombie Gunship on Google Play
* Zombie Gunship on Amazon

หมวดหมู่:วิดีโอเกมที่ออกวางจำหน่ายในปี พ.ศ. 2554
หมวดหมู่:วิดีโอเกมยิงมุมมองบุคคลที่หนึ่ง
หมวดหมู่:เกมสำหรับไอโอเอส
หมวดหมู่:วิดีโอเกมซอมบี
หมวดหมู่:เกมสำหรับแอนดรอยด์
หมวดหมู่:วิดีโอเกมที่พัฒนาขึ้นในสหรัฐ
สีทิฟฟานีบลู

**ทิฟฟานีบลู** () เป็นชื่อเรียกของสีของไข่นกโรบินสีฟ้าอ่อนปานกลาง ที่เกี่ยวข้องกับบริษัทเครื่องประดับทิฟฟานีแอนด์โคแห่งนครนิวยอร์ก ซึ่งสร้างโดยชาร์ลส์ ทิฟฟานี และจอห์น ยัง ในปี พ.ศ. 2380 สีนี้ถูกใช้บนหน้าปกของหนังสือทิฟฟานีบลู ตีพิมพ์ครั้งแรกในปี พ.ศ. 2388 ตั้งแต่นั้นเป็นต้นมาทิฟฟานีแอนด์โคได้ใช้สีนี้อย่างแพร่หลายในสื่อส่งเสริมการขาย เช่น กล่อง และกระเป๋า

ตั้งแต่ปี พ.ศ. 2541 สีทิฟฟานีบลูได้รับการจดทะเบียนเป็นเครื่องหมายการค้าสีโดยทิฟฟานีแอนด์โค ซึ่งถูกผลิตเป็นสีประเภทกำหนดเองโดยแพนโทนโดยมีหมายเลข PMS 1837 ซึ่งเป็นตัวเลขที่ได้มาจากปีก่อตั้งของมูลนิธิทิฟฟานีแอนด์โค

## ดูเพิ่ม
* รายชื่อสี

## อ้างอิง

## แหล่งข้อมูลอื่น
* Tiffany & Co. website

หมวดหมู่:ตราสินค้า
หมวดหมู่:สี
กระเบาใหญ่

**กระเบาใหญ่** หรือ **กระเบา** () เป็นพืชดอกในวงศ์ Achariaceae แต่เดิมพบในอินโดจีน ปัจจุบันปลูกในจีนตอนใต้ด้วย เป็นหนึ่งในสมุนไพรพื้นฐาน 50 ชนิดที่ใช้ในการแพทย์แผนจีนในชื่อว่า dàfēngzǐ (大风子)

## ลักษณะทางพฤกษศาสตร์
ไม้ยืนต้นขนาดใหญ่ สูง 10 - 20 ม. ลำต้นเปลา เปลือกแข็งเรียบสีน้ำตาล

ใบเดี่ยวเรียงสลับ รูปใบหอกแกมรูปไข่ หรือรูปขอบขนาน ปลายสอบเรียว โคนสอบหรือมน เบี้ยวเล็กน้อย ขอบเรียบ เนื้อใบหนา เส้นแขนงใบ และเส้นใบย่อยเห็นได้ชัดทางด้านล่าง  ใบอ่อนสีเขียวอ่อนอมเหลืองเป็นมัน ใบกว้าง 3 - 7 ซม. ยาว 10 - 30 ซม. 

ดอก เป็นช่อ ช่อละ 2 - 3 ดอก สีชมพู มีกลิ่นหอมดอก  แยกเพศ อยู่ต่างต้น ดอกเพศผู้ออกเดี่ยวๆ ตามง่ามใบ กลิ่นหอมมาก กลีบเลี้ยง 5 กลีบ มีขนอ่อนนุ่มทั้ง 2 ด้าน กลีบดอก 5 กลีบ สีชมพู เกสรเพศผู้ 5 อัน ดอกเพศเมียออกเป็นช่อสั้นๆ ตามง่ามใบ กลีบเลี้ยงและกลีบดอกเหมือนกับดอกเพศผู้ เกสรเพศผู้ไม่สมบูรณ์ 5 อัน ยอดเกสรเพศเมียแยกเป็น 5 แฉก รังไข่รูปไข่หรือรูปไข่กลับ  ดอกบานเต็มที่กว้าง 1.2 - 1.7 เซนติเมตร ก้านดอกยาวประมาณ 2 เซนติเมตร มีขนสั้นๆสีน้ำตาลปกคลุม

ผล กลม เส้นผ่านศูนย์กลาง 8 - 12 ซม. ผิวเรียบ เปลือกแข็ง มีขนหรือเกล็ดสีน้ำตาล มี 30 - 50 เมล็ด อัดกันแน่น เมล็ดรูปไข่ เบี้ยว ปลายทั้งสองข้างมน  ออกดอกและติดผล ระหว่างเดือนธันวาคม – เดือนมีนาคม          

## อนุกรมวิธานและการตั้งชื่อ
กระเบาใหญ่ (*Hydnocarpus anthelminthicus*) ถูกตั้งชื่ออย่างเป็นทางการโดย Pierre ex Laness และได้รับการตีพิมพ์ใน Bulletin de la Société Botanique de France 55: 522 1866  ปัจจุบันได้รับการยืนยันแล้วว่า *[[:en:Hydnocarpus_castaneus|Hydnocarpus castaneus]]* (มีถิ่นกำเนิดจากประเทศพม่า อินโดจีน คาบสมุทรมลายู และสุมาตรา) เป็นชื่อพ้องของ *H. anthelminthicus* 

กระเบาใหญ่ อยู่ในวงศ์ Achariaceae ชื่ออื่น: กระเบาน้ำ กระเบาแข็ง กระเบาเบ้าแข็ง กาหลง (ภาคกลาง) กระเบา (ทั่วไป) กระเบาตึก กระเบาตึ้ก (เขมร-ตะวันออก) ตัวโฮ่งจี๊ (หรือ ตั่วฮ่วงจี๊ ในภาษาแต้จิ๋ว) เบา (สุราษฎร์ธานี) ยังเป็นที่รู้จักกันอย่างแพร่หลายภายใต้ชื่อ *H. anthelminthicus* ซึ่งชื่อแสดงคุณลักษณะในการขับพยาธิ (anthelmintic) ในภาษาเวียดนาม ชื่อสามัญคือ *lọnồi*  (บางครั้งเรียก Ðại phong tử ตามทับศัพท์ภาษาจีน) เป็นหนึ่งในสมุนไพรพื้นฐาน 50 ชนิดที่ใช้ในการแพทย์แผนจีนซึ่งเรียกว่า 大风子 (dàfēngzǐ ต้าเฟิงจึ) หรือ 泰国大风子 (tai guo da feng zi ไท้กั๋วต้าเฟิงจึ)

## การแพร่กระจายและถิ่นกำเนิด
ขึ้นตาม**ป่าดิบใกล้ริมน้ำ** ทางภาคใต้และภาคตะวันออกเฉียงเหนือของประเทศไทย ระดับความสูงจากน้ำทะเล 50 - 200 ม. กัมพูชา เวียดนาม และ จีนตอนใต้ในมณฑลกวางสีและมณฑลยูนนาน ที่ระดับความสูงจากน้ำทะเล 300 - 1300 ม. และยังปลูกในมณฑลไหหลำและไต้หวัน

## การใช้ประโยชน์
น้ำมันที่บีบได้จากเมล็ดเรียกว่า *น้ำมันกระเบา* (Chaulmoogra oil หรือ Hydnocarpus oil) มีส่วนประกอบส่วนใหญ่เป็น chaulmoogric acid และ hydnocarpic acid น้ำมันกระเบานำมาใช้รักษาโรคเรื้อน และโรคผิวหนังอย่างอื่นอีก เช่น โรคเรื้อนกวาง หิด นอกจากนี้ ยังใช้แก้อาการปวดบวมตามข้อ 

ผลแก่สุก กินได้ ใช้รับประทานเนื้อในเป็นอาหารคล้ายเผือกต้ม 

## อ้างอิง

หมวดหมู่:พืชดอก
หมวดหมู่:ไม้ยืนต้น
หมวดหมู่:พืชที่พบในทวีปเอเชีย
เดอะเลเจนด์ออฟเซลดา: ลิงส์อะเวกเคนนิง (วิดีโอเกม พ.ศ. 2562)

***เดอะเลเจนด์ออฟเซลดา: ลิงส์อะเวกเคนนิง*** () เป็นวิดีโอเกมแนวต่อสู้-ผจญภัย พัฒนาโดย Grezzo และวางจำหน่ายโดยนินเท็นโด ตัวเกมวางจำหน่ายในวันที่ 20 กันยายน 2019 สำหรับเครื่องนินเท็นโดสวิตช์ ในเดือนมีนาคม 2020 *ลิงส์อะเวกเคนนิง* มียอดขายมากกว่า 4 ล้านชุดทั่วโลก ทำให้เป็นหนึ่งในเกมที่ขายดีที่สุดบนนินเท็นโดสวิตช์

*ลิงส์อะเวกเคนนิง* เป็นการนำเกมในชื่อเดียวกันที่วางจำหน่ายในปี 1993 นำมาทำใหม่ โดยตัวเกมยังคงรักษามุมมองจากบนลงล่างและรูปแบบการเล่นแบบดั้งเดิมพร้อมกับองค์ประกอบจาก *ลิงส์อะเวกเคนนิงดีเอกซ์* ที่วางจำหน่ายอีกครั้งในปี 1998 ตัวเกมมีรูปแบบศิลปะ "ย้อนยุค - สมัยใหม่" ที่ไม่เหมือนใครภายในซีรีส์ด้วยการออกแบบตัวละครที่เหมือนของเล่น การออกแบบโลกที่เหมือนภาพไดโอรามา และภาพการปรับความเอียงที่ทำให้เกิดการนำเสนอของเกมต้นฉบับบนเครื่องเกมบอย นอกจากนี้ยังมีดันเจี้ยนที่ปรับแต่งได้ซึ่งผู้เล่นสามารถสร้างและทำสำเร็จเพื่อรับรางวัล ตัวเกมได้รับการวิจารณ์ในเชิงบวกจากการเคารพต้นฉบับ รูปแบบการเล่นที่ดีขึ้น และรูปแบบศิลปะที่ไม่เหมือนใคร ในขณะที่ปัญหาทางเทคนิคถูกวิพากษ์วิจารณ์

## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมเดอะเลเจนด์ออฟเซลดา
หมวดหมู่:วิดีโอเกมเกี่ยวกับความฝัน
อัชบาน

**อัชบาน**, **อัฐบาน**, **อัฏฐบาน** หรือ **น้ำปานะ** เป็นเครื่องดื่มชนิดหนึ่งของไทย ทำจากสมุนไพร มีรสชาติออกเปรี้ยวและเผ็ดร้อน โดยเป็นน้ำต้มกับสมุนไพรต่าง ๆ เช่น มะนาว ส้ม กระเจี๊ยบ มะตูม มะขามเปียก พุทราแผ่น ลำไยแห้ง ขิง ข่า ตะไคร้ หรือพริก ต้มกับน้ำตาลทราย น้ำผึ้ง และเกลือเพื่อแต่งรสชาติ จากนั้นกรองเอาแต่น้ำใส ๆ ใส่น้ำแข็งไปถวายพระสงฆ์ได้ พระสงฆ์ในพุทธศาสนาสามารถฉันน้ำนี้ได้แทนการขบเคี้ยวหลังเพล อัชบานช่วยลดเสมหะ บรรเทาอาการไอ ระบายท้อง และช่วยให้โลหิตไหลเวียนได้สะดวก

หม่อมหลวงเนื่อง นิลรัตน์ เล่าว่ามีหญิงคนหนึ่งชื่อเพิ่มแก่ เรียกชื่อน้ำชนิดนี้ไม่ถูก จึงพูดว่า "ขอน้ำรัฐบาล" หม่อมราชวงศ์วงศ์สินธุ์ สิงหราได้ยินดังนั้นจึงตอบกลับไปว่า "น้ำรัฐบาลไม่มี มีแต่น้ำล้างตีนราษฎร"

## อ้างอิง

หมวดหมู่:เครื่องดื่มไทย
หมวดหมู่:สิ่งประดิษฐ์ของไทย
อินันนา

**อินันนา** () เป็นเทพเจ้าสตรีในศาสนาเมโสโปเตเมียโบราณ มีความเกี่ยวข้องกับความรัก ความงาม เพศ สงคราม ความยุติธรรม และอำนาจทางการเมือง แรกเริ่มมีบูชาในซุเมอร์ และต่อมาชาวอักเคเดีย บาบิโลนและอัสซีเรียรับไปบูชาในพระนาม "อิชทาร์"

อินันนาเป็นเทพีอุปถัมภ์ของวิหารเออันนาในนครอูรุก ซึ่งเป็นศูนย์กลางลัทธิบูชาในยุคแรกของอินันนา ในอูรุกโบราณมีการบูชาอินันนาในสามรูป อินันนายามเช้า (Inana-UD/hud), อินันนายามเย็น (Inanna sig) และอินันนาผู้สูงศักดิ์ (Inanna NUN) สองรูปหลังนี้มีความเกี่ยวข้องกับดาวศุกร์ สัญลักษณ์ที่สำคัญที่สุดที่ใช้แทนอินันนารวมถึงสิงโตและดวงดาวแปดแฉก สามีของอินันนาคือเทพดูมูซิด (หรือต่อมารู้จักในชื่อ ตัมมุซ; Tammuz)

พบอินันนาปรากฏในปรัมปราต่าง ๆ มากกว่าเทพเจ้าองค์ใด ๆ ในคติซูเมอร์ รวมถึงยังมีนามไวพจน์ต่าง ๆ มากมายเป็นพิเศษ เทียบเคียงได้กับเทพเนร์กัล

## อ้างอิง

### บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

หมวดหมู่:เทพเจ้า
หมวดหมู่:ศาสนาเมโสโปเตเมีย
พีรวิชญ์ อรรถชิตสถาพร

**พีรวิชญ์ อรรถชิตสถาพร** (เกิด 5 มีนาคม พ.ศ. 2541) ชื่อเล่น **มีน** เป็นนักแสดงและนายแบบชาวไทย สังกัดช่อง 3 เอชดี มีผลงานเป็นที่รู้จักกับบทบาท "​ติณณ์"​ จากซีรีส์เรื่อง *[[บังเอิญรัก|บังเอิญรัก Love By Chance]]*

## ประวัติ
พีรวิชญ์เกิดที่ ฉะเชิงเทรา เป็นบุตรชายคนเดียวของครอบครัว​ จบสำเร็จการศึกษาระดับประถมศึกษา​และมัธยมศึกษา​จาก โรงเรียนเซนต์หลุยส์ ฉะเชิงเทรา และจบ​การศึกษาระดับปริญญาตรีจาก คณะวารสารศาสตร์และสื่อสารมวลชน มหาวิทยาลัยธรรมศาสตร์

### อาชีพ
พีรวิชญ์เริ่มเข้าวงการบันเทิงจากการเข้าร่วมโครงการ *Love Sick Freshy Camp แคมป์วุ่น วัยรุ่นแซ่บ* ในปี 2557 ที่ค้นหานักแสดงวัยรุ่นเพื่อแสดงในละครซีรีส์เรื่อง *[[เลิฟซิคเดอะซีรีส์ รักวุ่น วัยรุ่นแสบ|Love Sick: The Series ซีซั่น 2]]* ซึ่งพีรวิชญ์ได้รับบทนักแสดงประกอบในละครซีรีส์เรื่อง *[[เลิฟซิคเดอะซีรีส์ รักวุ่น วัยรุ่นแสบ|Love Sick: The Series Season 2]]* ในปี 

ในปี 2559 พีรวิชญ์ได้รับบท ต้นสน ในละครซีรีส์เรื่อง*วุ่นรักพลพรรคตั้งตัว 2* และบท แชมป์ ในละครซีรีส์เรื่อง *[[Make It Right the Series รักออกเดิน]]*

พีรวิชญ์เริ่มเป็นที่รู้จักและมีชื่อเสียงจากบท ติณณ์ ในละครซีรีส์เรื่อง *[[บังเอิญรัก Love By Chance]]*  

ในปี 2563 พีรวิชญ์ได้เซ็นสัญญาเป็นนักแสดงในสังกัด สถานีโทรทัศน์ไทยทีวีสีช่อง 3

## ผลงาน
### ผลงานกำกับการแสดง

### ละคร​โทรทัศน์​ซีรีส์

### ภาพยนตร์

### พากย์เสียง

### เพลง

### มิวสิกวิดีโอ

### คอนเสิร์ต

## รางวัล

## อ้างอิง

## แหล่งข้อมูลอื่น

* 
* 

หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นายแบบไทย
หมวดหมู่:นักแสดงสังกัดช่อง 3 เอชดี
หมวดหมู่:นักแสดงชายชาวไทยเชื้อสายจีน

หมวดหมู่:พุทธศาสนิกชนชาวไทย
ฮีโรเควสต์ II: เลกกาซีออฟโซราซิล

***ฮีโรเควสต์ II: เลกกาซีออฟโซราซิล*** () เป็นเกมเล่นตามบทบาทแบบไอโซเมตริกที่ได้รับการเปิดตัวในระบบอามิกา 1200 และซีดี32 ใน ค.ศ. 1994 โดยเกรมลินอินเตอร์แอ็กทีฟ เกมดังกล่าวเป็นภาคต่อของวิดีโอเกม*[[ฮีโรเควสต์ (วิดีโอเกม)|ฮีโรเควสต์]]*ในปี ค.ศ. 1991 ซึ่งทั้งคู่ได้รับแรงบันดาลใจจากเกมกระดานผจญภัย*[[ฮีโรเควสต์]]* จากมิลตัน แบรดลีย์

## รูปแบบการเล่น
เกมนี้มี 9 ภารกิจใหญ่ที่ต้องทำ ผู้เล่นสามารถเลือกทีม 4 คนจาก 8 คลาสตัวละคร ซึ่งความสามารถเหล่านี้สามารถปรับแต่งได้ก่อนที่เกมจะเริ่ม เกมนี้ควบคุมโดยใช้ไอคอนแอ็กชันที่ด้านล่างของหน้าจอเพื่อกำหนดคำแนะนำพื้นฐานในการเคลื่อนที่, ต่อสู้, เปิดประตู, ค้นหาขุมทรัพย์ หรือประตูที่ซ่อนอยู่ และกับดัก

## การตอบรับ
เกมนี้ได้รับคำวิจารณ์โดยทั่วไปในเชิงบวก

นิตยสาร*[[ดิวัน (นิตยสาร)|ดิวัน]]*ให้คะแนน*ฮีโรเควสต์ II* รวม 74 เปอร์เซ็นต์ โดยเรียกเกมนี้ว่า "เหมือน*[[ฮีโรเควสต์ (วิดีโอเกม)|ฮีโรเควสต์]]*แบบเดิมที่มีกราฟิกที่ฉูดฉาดกว่าเล็กน้อยและโครงเรื่องที่แตกต่าง ... [*ฮีโรเควสต์ II*] ถูกมองว่าเป็นเพียงแค่ครึ่ง ๆ กลาง ๆ" อย่างไรก็ตามเรื่องนี้*ดิวัน*ได้กล่าวต่อไปว่า "มีความเพลิดเพลินในระดับพอสมควร มีเส้นโค้งการเรียนรู้ที่สร้างสรรค์มาอย่างดี" และยกย่องส่วนต่อประสานกับผู้ใช้ของเกมที่ "ใช้งานง่าย" แต่มีการตั้งข้อสังเกตว่าโดยรวมแล้วรู้สึกล้าสมัย

## อ้างอิง

## แหล่งข้อมูลอื่น
* 
* ''Legacy of Sorasil'' entry at The Hall of Light: The Database of Amiga Games

หมวดหมู่:วิดีโอเกมที่ออกวางจำหน่ายในปี พ.ศ. 2537
หมวดหมู่:เกมสำหรับอะมิกา
หมวดหมู่:วิดีโอเกมแฟนตาซี
หมวดหมู่:วิดีโอเกมเล่นตามบทบาท
หมวดหมู่:วิดีโอเกมที่พัฒนาขึ้นในสหราชอาณาจักร
คาราเต้ชิงแชมป์โลก

**คาราเต้ชิงแชมป์โลก** () หรือที่เรียกว่า **ชิงแชมป์คาราเต้โลก** () เป็นการแข่งคาราเต้ระดับสูงสุดที่จัดโดยสหพันธ์คาราเต้โลก (WKF) การแข่งขันจะจัดขึ้นในเมืองอื่นทุก ๆ สองปี บางส่วนของการแข่งขันล่าสุด ได้แก่ มาดริดในปี ค.ศ. 2002, มอนเตร์เรย์ในปี ค.ศ. 2004, ตัมเปเรในปี ค.ศ. 2006, โตเกียวในปี ค.ศ. 2008 และเบลเกรดในปี ค.ศ. 2010 ซึ่งการแข่งขันในตอนแรกเต็มไปด้วยความขัดแย้งเกี่ยวกับรูปแบบคาราเต้และชุดกติกา

ส่วนในปี ค.ศ. 1980 ผู้หญิงได้รับอนุญาตให้เข้าร่วมการแข่งได้เป็นครั้งแรก

## อ้างอิง

## แหล่งข้อมูลอื่น

* Official WKF site
* World Karate Federation Results
* Medal Table


หมวดหมู่:กีฬาการต่อสู้ชิงแชมป์โลก
ชิงแชมป์โลก
ซูเปอร์มาริโอ 64 ดีเอส

***ซูเปอร์มาริโอ 64 ดีเอส*** () เป็นวิดีโอเกมแพลตฟอร์ม พัฒนาโดยแผนกอีเอดีของนินเท็นโดและจัดจำหน่ายโดยนินเท็นโด สำหรับเครื่องนินเท็นโด DS  โดยเป็นเกมเปิดตัวสำหรับเครื่อง DS และเกม *[[มาริโอ]]* เกมแรกของเครื่องนี้ *ซูเปอร์มาริโอ 64 ดีเอส* เป็นการนำเกม *[[ซูเปอร์มาริโอ 64]]* ที่วางจำหน่ายบนเครื่องนินเท็นโด 64ในปี 1996 มาทำใหม่ ทั้งกราฟิกใหม่ ตัวละคร ของสะสม โหมดผู้เล่นหลายคน และมินิเกมพิเศษมากมาย เช่นเดียวกับเกมต้นฉบับ เนื้อเรื่องจะมุ่งเน้นไปที่การช่วยเหลือเจ้าหญิงพีชจากคุปปะ ยอชชีเป็นตัวเอกดั้งเดิมที่แตกต่างจากต้นฉบับ โดยมีมาริโอ ลุยจิ และวาริโอเป็นตัวละครที่สามารถปลดล็อกได้ นอกจากนี้ยังทำหน้าที่เป็นส่วนหนึ่งของภาคต่อ

นินเท็นโดเปิดเผย *ซูเปอร์มาริโอ 64 ดีเอส* ในการสาธิตโหมดผู้เล่นหลายคนในงานอี3 2004 และวางจำหน่ายในเดือนพฤศจิกายน 2004 ตัวเกมได้รับเสียงวิจารณ์ในเชิงบวกจากนักวิจารณ์ซึ่งยกย่องโหมดผู้เล่นคนเดียวและการเปลี่ยนแปลงที่เกิดขึ้นจากเกมต้นฉบับ อย่างไรก็ตามตัวเกมถูกวิพากษ์วิจารณ์ในส่วนของโหมดผู้เล่นหลายคนและขาดการควบคุมแบบอนาล็อก ตัวเกมยังกลายเป็นเกมนินเท็นโด DS ที่ขายดีที่สุดอันดับที่ 10 โดยมียอดขายมากกว่า 11.06 ล้านชุดภายในปี 2018 *ซูเปอร์มาริโอ 64 ดีเอส* กลับมาวางขายอีกครั้งบน Virtual Console ของเครื่องวียูในปี 2016
## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2547
หมวดหมู่:เกมแพลตฟอร์มสามมิติ
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
เหตุโจมตีในเวียนนา พ.ศ. 2563

**เหตุโจมตีในเวียนนา พ.ศ. 2563** เป็นการโจมตีด้วยอาวุธปืนซึ่งเกี่ยวข้องกับการกราดยิงหลายจุดในกรุงเวียนนา ประเทศออสเตรีย เมื่อวันที่ 2 พฤศจิกายน พ.ศ. 2563 มือปืนหนึ่งคนหรือมากกว่า เปิดฉากยิงด้วยปืนเล็กยาวจู่โจมใกล้ถนนซึ่งเป็นที่ตั้งของธรรมศาลายิวกลาง การเสียชีวิตของพลเรือนสี่คนและผู้ก่อการหนึ่งคนได้รับการยืนยันภายในไม่กี่ชั่วโมงหลังการโจมตี มีผู้บาดเจ็บอีกสิบเจ็ดคน เจ็ดคนในจำนวนนี้มีอาการสาหัส ตำรวจเวียนนากล่าวว่าผู้ก่อการที่ถูกสังหารเป็นผู้สนับสนุนรัฐอิสลามอิรักและลิแวนต์และเหตุโจมตีครั้งนี้เป็นการก่อการร้ายอิสลาม

นายกรัฐมนตรีเซบัสทีอัน ควทซ์ ของออสเตรียกล่าวถึงเหตุการณ์ดังกล่าวว่าเป็น "การโจมตีของผู้ก่อการร้ายที่น่ารังเกียจ" มีรายงานว่าผู้ก่อการคนอื่นหลบหนีไปได้และกำลังถูกไล่ล่าโดยหน่วยปฏิบัติการพิเศษเอโคโคบราและเวกาของออสเตรีย

## อ้างอิง

หมวดหมู่:การก่อการร้ายในปี พ.ศ. 2563
หมวดหมู่:การสังหารหมู่ใน พ.ศ. 2563
หมวดหมู่:การก่อการร้ายในประเทศออสเตรีย
หมวดหมู่:การก่อการร้ายอิสลาม
เหตุโจมตีในมหาวิทยาลัยคาบูล พ.ศ. 2563

เมื่อวันที่ 2 พฤศจิกายน พ.ศ. 2563 มือปืน 3 คนบุกโจมตีภายในมหาวิทยาลัยคาบูลในกรุงคาบูล ประเทศอัฟกานิสถาน ทำให้มีผู้เสียชีวิต 35 คน และมีผู้บาดเจ็บอีก 50 คน การโจมตีเกิดขึ้นเมื่อประมาณ 11.00 น. ซึ่งเป็นช่วงเวลาที่เจ้าหน้าที่รัฐบาลอัฟกานิสถานจะเดินทางมาถึงเพื่อเปิดงานเทศกาลหนังสือจากประเทศอิหร่าน ในเวลาต่อมามือปืนทั้งสามถูกสังหารระหว่างการยิงต่อสู้กับกองกำลังความมั่นคง กลุ่มรัฐอิสลามอิรักและเลแวนต์ – จังหวัดโฆรอซอน ออกมาอ้างความรับผิดชอบในการโจมตี

เหตุโจมตีดังกล่าวเกิดขึ้นหลังสถานการณ์ความตึงเครียดที่เพิ่มขึ้นและดำเนินมาเป็นเวลาหลายเดือนระหว่างรัฐบาลอัฟกานิสถาน กลุ่มฏอลิบาน และนักสู้ในสังกัดรัฐอิสลามอิรักและเลแวนต์

## อ้างอิง

หมวดหมู่:การก่อการร้ายในปี พ.ศ. 2563
หมวดหมู่:การสังหารหมู่ใน พ.ศ. 2563
หมวดหมู่:การก่อการร้ายอิสลาม
หมวดหมู่:การก่อการร้ายในประเทศอัฟกานิสถาน
สตาร์ฟ็อกซ์ 64

เป็นวิดีโอเกมแนวเลื่อนยิงสามมิติที่มีธีมเกี่ยวกับการต่อสู้บนเครื่องบินสำหรับเครื่องนินเท็นโด 64 โดยเป็นการรีบูตเกม *[[สตาร์ฟ็อกซ์ (วิดีโอเกม พ.ศ 2536)|สตาร์ฟ็อกซ์]]* ดั้งเดิม ตัวเกมได้รับการรีเมคแบบออโต้สเตอริโอสโคปิกในชื่อ *[[สตาร์ฟ็อกซ์ 64 3D]]* ซึ่งได้วางจำหน่ายบนเครื่องนินเท็นโด 3DS ในปี 2011

*สตาร์ฟ็อกซ์ 64* เป็นเกมนินเท็นโด 64 เกมแรกที่มีการรองรับ Rumble Pak ซึ่งตอนแรกได้ถูกแถมรวมในเกม ตัวเกมทำยอดขายได้มากกว่า 4 ล้านชุดตั้งแต่วางจำหน่ายทำให้เป็นหนึ่งในเกมที่ขายดีที่สุดในเครื่องนินเท็นโด 64 ตัวเกมได้รับเสียงชื่นชมจากการควบคุมที่แม่นยำ โหมดผู้เล่นหลายคน การแสดงด้วยเสียง และการใช้เส้นทางการเล่นที่หลากหลาย นักวิจารณ์และนักเล่นเกมหลายคนยกให้เกมนี้เป็นหนึ่งในวิดีโอเกมที่ยิ่งใหญ่ที่สุดตลอดกาล
## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2540
หมวดหมู่:เกมสำหรับนินเท็นโด 64
หมวดหมู่:วิดีโอเกมที่พัฒนาขึ้นในประเทศญี่ปุ่น
เฟอเรโร รอชเชอร์

**เฟอเรโร รอชเชอร์ ** () เป็นขนมหวานทำจากช็อกโกแลตและเฮเซลนัต ซึ่งแฟร์เรโรเอสพีเอ บริษัทช็อกโกแลตอิตาลี เป็นผู้ผลิต

## ประวัติ

เฟอเรโร รอชเชอร์ มีขึ้นในยุโรปเมื่อ ค.ศ. 1982 แต่เมื่อออกจำหน่ายได้ไม่นาน ก็พักการผลิตไประยะหนึ่งเพราะปัญหาการพิมพ์ฉลาก

มีเกเล แฟร์เรโร (Michele Ferrero) ซึ่งได้รับขนานชื่อว่าเป็นผู้คิดค้นผลิตภัณฑ์นี้ ตั้งชื่อผลิตภัณฑ์ตามชื่อถ้ำ "รอเชเดอมาซาบีแยล" (Rocher de Massabielle) ที่เมืองลูร์ด (Lourdes) อันเป็นที่ตั้งวิหารในศาสนาคริสต์ โดยคำว่า "รอเช" (rocher) ในภาษาฝรั่งเศสนั้น หมายความว่า หิน หรือก้อนหิน

## ส่วนประกอบ

เฟอเรโร รอชเชอร์ หนึ่งลูก ประกอบด้วย ผลเฮเซลนัตคั่ว เคลือบด้วยช็อกโกแลตที่ทำจากเฮเซลนัต จากนั้นหุ้มด้วยเวเฟอร์บาง ๆ หนึ่งชั้น แล้วเคลือบด้วยช็อกโกแลตนมผสมเฮเซลนัตบด ก่อนห่อด้วยกระดาษสีทอง

ส่วนประกอบทั่วไป ได้แก่ ช็อกโกแลนม, น้ำตาล, เนยโกโก้, มวลโกโก้, ผงโกโก้ไขมันต่ำ, หางนม, นมผงขาดมันเนย, น้ำมันเนย, น้ำมันปาล์ม, แป้งสาลี, เฮเซลนัต, เกลือ, และโซเดียมไบคาร์บอเนต และใช้เลซิทินเป็นสารทำให้เกาะตัว

## การผลิต

การผลิตนั้นใช้เครื่องจักร ขั้นตอนการผลิตไม่เป็นที่เปิดเผย และไม่อนุญาตให้นำอุปกรณ์บันทึกภาพหรือเสียงเข้าในสถานที่ผลิต นับแต่ ค.ศ. 2015 มีนักวารสารศาสตร์ได้รับเชิญเข้าชมสถานที่เพียงไม่กี่คน และมีสถิติว่า นับตั้งแต่ปีเดียวกันนั้น โรงงานที่แอลบาผลิตเฟอเรโร รอชเชอร์ วันละ 24 ล้านลูก

## การจำหน่าย

แต่ละปี มีเฟอเรโร รอชเชอร์ ราว 3.6 ล้านลูกวางขายในประเทศต่าง ๆ กว่า 40 ประเทศ ในจำนวนนี้เป็นประเทศในยุโรป 28 ประเทศ, อเมริกา 9 ประเทศ, เอเชีย 9 ประเทศ, โอเชียเนีย 2 ประเทศ, และแอฟริกา 2 ประเทศ

## ผลกระทบทางวัฒนธรรม

### คริสต์มาส

เฟอเรโร รอชเชอร์ ได้รับการเชื่อมโยงกับวันคริสต์มาสและปีใหม่ โดยนับตั้งแต่ ค.ศ. 2015 ร้อยละ 61 ของยอดขายเกิดขึ้นในช่วงสามเดือนสุดท้ายของปี

### การโฆษณาในสหราชอาณาจักร

ในสหราชอาณาจักรช่วงคริสต์ทศวรรษ 1990 มีการออกโฆษณาเป็นชุดเพื่อประชาสัมพันธ์ผลิตภัณฑ์นี้โดยอ้างอิงงานเลี้ยงในที่พักทูตยุโรป และโฆษณาดังกล่าวถูกล้อเลียนบ่อยครั้งในวัฒนธรรมประชานิยม ใน ค.ศ. 2000 โฆษณานี้ติดอันดับที่ 21 ในผลสำรวจความนิยม "100 โฆษณายอดเยี่ยม" ของสถานีโทรทัศน์ช่อง 4 แห่งสหราชอาณาจักร

### ฮ่องกงและจีน

เฟอเรโร รอชเชอร์  กับนมผงสำหรับทารก เป็นหนึ่งในสินค้าสิบอย่างที่ถูกลักลอบนำเข้าจีนแผ่นดินใหญ่ผ่านชายแดนฮ่องกงมากที่สุด

## อ้างอิง

## แหล่งข้อมูลอื่น

*เว็บไซต์ทางสหราชอาณาจักร
*เว็บไซต์ทางสหรัฐ

หมวดหมู่:ของหวานจากช็อกโกแลต
หมวดหมู่:แฟร์เรโรเอสพีเอ
หมวดหมู่:ตราสินค้าช็อกโกแลต
การ์โลส อากาโป

**การ์โลส อากาโป มาร์ติเนซ** (; เกิด 12 มีนาคม ค.ศ. 1993) เป็นนักฟุตบอลชาวอิเควทอเรียลกินี ปัจจุบันเขาลงเล่นให้กับแซนโฮเซเอิร์ทเควกส์ สโมสรในเมเจอร์บีกซอกเกอร์ และทีมชาติอิเควทอเรียลกินี ในตำแหน่งกองหลังขวาและกองหลังกลาง

## สโมสรอาชีพ
อากาโป เกิดในเอลเช จังหวัดอาลิกันเต เขามีบิดาเป็นชาวอิเควทอเรียลกินี และมีมารดาเป็นชาวสเปน เขาลงเล่นในระดับเยาวชนกับ 4 สโมสร ซึ่งรวมไปถึงเอร์กูเลสและเอลเช และสิ้นสุดการลงเล่นในระดับทีมเยาวชนกับอูรากัน จึงได้ลงเล่นในระดับทีมชุดใหญ่กับสโมสรนี้ โดยเขาได้ลงเล่นนัดแรกในเกมเหย้ากับมายอร์กา เบ ในวันที่ 22 มกราคม ค.ศ. 2012 โดยทีมของเขาแพ้ไปด้วยคะแนน 1–2

ในวันที่ 11 กรกฎาคม ค.ศ. 2013 อากาโปได้ย้ายเข้าร่วมทีมนูมันเซีย ทีมในเซกุนดาดิบิซิออน ด้วยสัญญาเป็นเวลา 2 ปี เกมแรกของเขาในฐานะมืออาชีพเกิดขึ้นในวันที่ 25 สิงหาคม ปีเดียวกัน ในเกมที่พวกเขาลงเล่นในเกมเหย้าเอาชนะเรอัลฆาเอน 4–2

ในวันที่ 6 สิงหาคม ค.ศ. 2014 อากาโปได้ย้ายเข้าร่วมทีมบาเลนเซียและได้รับมอบหมายให้ลงเล่นกับทีมสำรอง ซึ่งขณะนั้นลงเล่นอยู่ในเซกุนดาดิบิซิออน เบ ลีกลำดับที่สามของประเทศ หลังจากที่เขาลงเล่นให้กับทีมเป็นเวลา 2 ปี เขาได้ย้ายเข้าร่วมทีมทีมในเซกุนดาดิบิซิออนอีกครั้งกับเอเซเด อูเอสกา ด้วยสัญญาเป็นเวลาสามปี ในวันที่ 14 มิถุนายน ค.ศ. 2016

อากาโปได้ลงเล่นเป็นประจำในการแข่งขันของทีม โดยเขามีส่วนร่วม 21 ครั้ง กับการแข่งขันในฤดูกาล 2017–18 ช่วยให้ทีมจบลำดับที่สองบนตารางคะแนนลีก ทำให้ได้เลื่อนชั้นสู่ลาลิกาได้เป็นครั้งแรกในประวัติศาสตร์สโมสร ซึ่งเขาได้ลงเล่นในลาลิกาครั้งแรก ในวันที่ 25 กันยายน ค.ศ. 2018 ในเกมที่ทีมของเขาแพ้ให้กับอัตเลติโกมาดริด 0–3 ที่เอสตาดิโอเมโตรโปลิตาโน จากการถูกเปลี่ยนตัวลงมาแทนที่ลูวีซีญู

ในวันที่ 20 มิถุนายน ค.ศ. 2019 หลังจากที่อูเอสกาตกชั้นด้วยการจบลำดับสุดท้ายของตาราง อากาโปได้ย้ายเข้าร่วมทีมกาดิซในลีกรอง ด้วยสัญญา 3 ปี โดยไม่มีค่าตัว โดยเขาได้ลงเล่นนัดแรกกับทีมในวันที่ 17 ธันวาคม ค.ศ. 2019 ในเกมเยือนกับเลอัลตัดในรายการโกปาเดลเรย์ โดยกาดิซเอาชนะไปได้ 2–0 ถึงแม้ว่าทีมจะจบตำแหน่งรองชนะเลิศ และได้เลื่อนชั้นสู่ลาลิกา แต่เขาได้รับโอกาสลงเล่นในลีกเพียง 7 นัด และได้ลงเล่นครบทั้งเกมเพียง 4 นัดเท่านั้น

## ระดับทีมชาติ
อากาโปได้รับการติดต่อให้เข้าร่วมทีมชาติอิเควทอเรียลกินีในช่วงปลายเดือนสิงหาคม ค.ศ. 2012 เพื่อแข่งขันแอฟริกาคัพออฟเนชันส์ 2013 รอบคัดเลือก กับทีมชาติสาธารณรัฐประชาธิปไตยคองโกในเดือนถัดมา อย่างไรก็ตามเขาได้รับโอกาสเป็นเพียงตัวสำรอง ทีมของเขาแพ้ไป 0–4 ก่อนที่เขาจะได้รับโอกาสลงสนามครั้งแรกในวันที่ 5 มิถุนายน ค.ศ. 2013 ในเกมกระชับมิตรกับโตโก โดยทีมของเขาแพ้ไปด้วยคะแนน 0–1

### ประตูในนามทีมชาติ
 (ผลคะแนนของอิเควทอเรียลกินี จะแสดงทางด้านซ้าย คะแนนที่แสดงในคอลัมน์ "คะแนน" หมายถึง ผลคะแนนหลังจากที่อากาโปทำประตูได้)

## สถิติอาชีพ

### สโมสร

### ทีมชาติ

## อ้างอิง

## แหล่งข้อมูลอื่น
*
*
*
*

หมวดหมู่:บุคคลที่เกิดในปี พ.ศ. 2536
หมวดหมู่:ชาวอิเควทอเรียลกินีเชื้อสายสเปน
หมวดหมู่:ชาวสเปนเชื้อสายอิเควทอเรียลกินี
หมวดหมู่:นักฟุตบอลชาวอิเควทอเรียลกินี
หมวดหมู่:นักฟุตบอลต่างชาติในลีกสเปน
หมวดหมู่:กองหลังฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นในเซกุนดาดิบิซิออน เบ
หมวดหมู่:ผู้เล่นเอเซเด อูเอสกา
หมวดหมู่:ผู้เล่นสโมสรฟุตบอลกาดิซ
หมวดหมู่:ผู้เล่นเซเด นูมันเซีย
หมวดหมู่:ผู้เล่นสโมสรฟุตบอลบาเลนเซียเม็สตัลยา
หมวดหมู่:นักฟุตบอลทีมชาติอิเควทอเรียลกินี
พรมงคล ศรีทรัพย์แสง

**พรมงคล ศรีทรัพย์แสง** หรือที่รู้จักกันในชื่อ **อองรี** เป็นกองหลังฟุตซอลชาวไทย และเป็นสมาชิกของฟุตซอลทีมชาติไทยในการแข่งฟุตซอลชิงแชมป์โลก 2016 และฟุตซอลชิงแชมป์โลก 2021 นอกจากนี้ เขาเล่นให้แก่สโมสรฟุตซอลการท่าเรือในการแข่งฟุตซอลไทยแลนด์ลีก

## อ้างอิง

หมวดหมู่:นักฟุตซอลชายชาวไทย
หมวดหมู่:นักกีฬาจากกรุงเทพมหานคร
หมวดหมู่:ผู้เล่นสโมสรฟุตซอลลำปาง ยูไนเต็ด
หมวดหมู่:ผู้เล่นสโมสรฟุตซอลมหาวิทยาลัยธนบุรี
หมวดหมู่:ผู้เล่นสโมสรฟุตซอลการท่าเรือ
ภาดาศักดิ์ ตันวิริยะเวชกุล

**ภาดาศักดิ์ ตันวิริยะเวชกุล** (เกิดเมื่อวันที่ 17 พฤษภาคม พ.ศ. 2539) ชื่อเล่น **ไบร์ท** เป็นนักเทเบิลเทนนิสชาวไทย สังกัดสโมสร ฟัลเคนเบิร์ก บีทีเค ในลีกอาชีพสูงสุดของประเทศสวีเดน หรือ "พินกิส ลีก" มีผลงานเป็นที่รู้จักในระดับนานาชาติ จากการคว้าเหรียญทองหญิงคู่ผสมในซีเกมส์ 2017 คู่กับ สุธาสินี เสวตรบุตร ซึ่งเป็นเหรียญทองแรกในรอบ 32 ปีของประเภทคู่ผสมไทย 

## ประวัติ
ภาดาศักดิ์ เกิดเมื่อวันที่ 17 พฤษภาคม พ.ศ. 2539 เป็นบุตรของ วชัย ตันวิริยะเวชกุล และ ขันธจิตร พรหมศร ภาดาศักดิ์มีพี่ชาย 1 คนชื่อ รักศักดิ์ ตันวิริยะเวชกุล (ชื่อเล่น บีม) ภาดาศักดิ์จบการศึกษาระดับประถมจากโรงเรียนถนอมพิศวิทยา และจบการศึกษาระดับปริญญาตรีจากคณะบริหารธุรกิจ สาขาการจัดการ มหาวิทยาลัยรัตนบัณฑิต ภาดาศักดิ์มีโค้ชประจำตัวคนแรกคือ ธนบูรณ์ เจริญปัญญาบูรณ์ โค้ชประจำตัวคนที่สองคือ ศรัณย์ บริรักษ์สราวุธ และโค้ชประจำตัวคนปัจจุบันคือ กรกิจ เสริมกิจเสรี  ภาดาศักดิ์เริ่มเล่นกีฬาเทเบิลเทนนิสตั้งแต่อายุ 7 ขวบ ภาดาศักดิ์เป็นเยาวชนทีมชาติตั้งแต่อายุ 13 ปี และได้เข้าร่วมทีมชาติชุดใหญ่ตอนอายุ 15 ปี ภาดาศักดิ์ได้เข้าร่วมการแข่งขันโอลิมปิกเยาวชนฤดูร้อน 2010และโอลิมปิกเยาวชนฤดูร้อน 2014 รวมไปถึงเข้ารอบ 64 คนสุดท้ายในการแข่งขัน โอลิมปิกฤดูร้อน 2016 ภาดาศักดิ์มีโอกาสได้เข้าร่วมสโมสรมากมายทั้งการเล่นให้สโมสร มุงกี้ดอล ของลีก 2 ที่สวีเดน, สังกัด ซาน เซบาสเตียน เด รอส ที่สเปนและ ทีม ซาร์ ของประเทศบาห์เรน ในแข่งขันรายการ "ดับเบิ้ลยูอีเอสจี" หรือ เวสต์ เอเชีย แชมเปี้ยนชิพ ปัจจุบันภาดาศักดิ์ลงแข่งขันลีกอาชีพให้กับต้นสังกัด *ฟัลเคนเบิร์ก บีทีเค* ใน *พินกิส ลีก* ลีกเทเบิลเทนนิสอาชีพสูงสุดของประเทศสวีเดน

## รางวัล

## อ้างอิง

## แหล่งข้อมูลอื่น
*
*

หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:นักเทเบิลเทนนิสชาวไทย
หมวดหมู่:นักเทเบิลเทนนิสในโอลิมปิกฤดูร้อน 2016
ธันวาคม พ.ศ. 2563

**ธันวาคม พ.ศ. 2569** เป็นเดือนที่ 12 ของปี พ.ศ. 2569 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี

## [[สถานีย่อย:เหตุการณ์ปัจจุบัน]]

หมวดหมู่:ธันวาคม
*
พฤศจิกายน พ.ศ. 2563

**พฤศจิกายน พ.ศ. 2563** เป็นเดือนที่ 11 ของปี พ.ศ. 2563 วันแรกของเดือนเป็นวันอาทิตย์ วันสุดท้ายของเดือนเป็นวันจันทร์

## [[สถานีย่อย:เหตุการณ์ปัจจุบัน]]

หมวดหมู่:พฤศจิกายน
*
รถด่วนดุรนตุ

**รถด่วนดุรนตุ**หรือ**รถด่วนดูรอนโต** () ตามการสะกดภาษาอังกฤษ เป็นชุดรถไฟด่วนทางไกลของการรถไฟอินเดีย ชื่อ "ดุรนตุ" มาจากคำในภาษาเบงกอล দুরন্ত (Durontu) ซึ่งแปลว่า "ไม่หยุด" โดยเริ่มแรกรถไฟชุดนี้จะไม่จอดรับผู้โดยสารที่สถานีใด ๆ ระหว่างต้นทางและปลายทาง แต่เริ่มเปิดรับผู้โดยสารระหว่างทางตั้งแต่เดือนมกราคม ค.ศ. 2016 ตู้โดยสารสีเหลือง-เขียวที่ใช้กับรถไฟชุดนี้มีลวดลายประกอบด้วยสัญลักษณ์ที่สื่อถึงชื่อขบวน ได้แก่แม่น้ำที่ไหลผ่านทุ่งดอกไม้ และเด็กผู้ชายวิ่งเล่นในทุ่ง เส้นทางให้บริการของรถไฟชุดนี้เชื่อมระหว่างเมืองสำคัญและเมืองหลวงของรัฐในประเทศอินเดีย ในปัจจุบันรถด่วนดุรนตุที่เปิดเดินรถทุกวันมีเพียงสองขบวนได้แก่รถด่วนดุรนตุสายนาคปุระ- (มุมไบ) และสายรถด่วนดุรนตุปรับอากาศสาย-ราชโกฏ

## ประวัติ
ใน ค.ศ. 2007 กระทรวงการรางของประเทศอินเดียได้ริเริ่มโครงการรถไฟความเร็วสูง ในระยะแรก กระทรวงการรางเลือกเส้นทางช่วงเดลี-อมฤตสระ ความยาวประมาณ 500 กิโลเมตรเพื่อศึกษาความเป็นไปได้ของโครงการ ต่อมาในวันที่ 19 มกราคม ค.ศ. 2009 มอโมตา บอนโดปัทเย รัฐมนตรีว่าการกระทรวงการรางกล่าวว่าทางกระทรวงจะขอคำปรึกษาจากต่างประเทศเพื่อดำเนินกิจการรถไฟความเร็วสูง โดยนอกเหนือจากเส้นทางสายเดลี-อมฤตสระแล้ว จะพิจารณาเพิ่มอีก 4 เส้นทางได้แก่ปูเน-มุมไบ-อะห์มดาบาด สายไฮเดอราบาด-โฑรนกัล-วิชยวาฑะ-เจนไน สายเจนไน-บังคาลอร์-โกยัมปุตตูร-เอรณากุฬัม-ติรุวนันตปุรัม และสายฮาวรา-หลดิยา รถด่วนดุรนตุสายแรกที่เปิดให้บริการเดินรถระหว่างนครโกลกาตา (สถานีสิยาลทหะ) และกรุงนิวเดลี (สถานีนิวเดลี) ซึ่งขบวนดังกล่าวได้ขยายระยะการให้บริการต่อจากนิวเดลีไปยังสถานีรถไฟชุมทางพิกาเนร์ในเมืองพิกาเนร์ รัฐราชสถาน ในช่วงต้น ค.ศ. 2020

## การให้บริการ

## คลังภาพ

ไฟล์:Nameboard SC NZM Duronto.jpg|ขบวนรถด่วนดุรนตุที่ 12285 สิกันดราบาด-ฮัซรัตนิซามุดดีน
ไฟล์:Yeswanthapur-Howrah Duronto Express.jpg|ขบวนรถด่วนดุรนตุที่ 12246 สายยศวันตปุระ-ชุมทางฮาวรา ออกจากสถานียศวันตปุระ


## ดูเพิ่ม
* รถด่วนราชธานี

## อ้างอิง

## แหล่งข้อมูลอื่น

หมวดหมู่:การขนส่งระบบรางในประเทศอินเดีย
เหตุโจมตีในประเทศอัฟกานิสถาน เดือนพฤศจิกายน พ.ศ. 2563

**เหตุโจมตีในประเทศอัฟกานิสถาน เดือนพฤศจิกายน พ.ศ. 2563** เป็นการโจมตีหลายครั้งของกลุ่มผู้ก่อการร้ายไม่ว่าจะเป็นกลุ่มฏอลิบานหรือรัฐอิสลามอิรักและเลแวนต์ – จังหวัดโฆรอซอนภายในเดือนพฤศจิกายน พ.ศ. 2563 เหตุโจมตีส่งผลให้มีผู้เสียชีวิตอย่างน้อย 27 คน และผู้บาดเจ็บกว่า 50 คน

## เส้นเวลาของเหตุโจมตี

## ดูเพิ่ม
* ประเทศอัฟกานิสถานในปี พ.ศ. 2563
* เหตุโจมตีในประเทศอัฟกานิสถาน เดือนพฤษภาคม พ.ศ. 2563
* เหตุโจมตีในประเทศอัฟกานิสถาน เดือนมิถุนายน พ.ศ. 2563
* เหตุโจมตีในประเทศอัฟกานิสถาน เดือนกรกฏาคม พ.ศ. 2563
* เหตุโจมตีในประเทศอัฟกานิสถาน เดือนสิงหาคม พ.ศ. 2563
* เหตุโจมตีในประเทศอัฟกานิสถาน เดือนกันยายน พ.ศ. 2563
* เหตุโจมตีในประเทศอัฟกานิสถาน เดือนตุลาคม พ.ศ. 2563

## อ้างอิง

หมวดหมู่:การก่อการร้ายอิสลาม
หมวดหมู่:การก่อการร้ายในปี พ.ศ. 2563
หมวดหมู่:การก่อการร้ายในประเทศอัฟกานิสถาน
อินเฟสเทชัน (หนังสือการ์ตูน)

***อินเฟสเทชัน*** () เป็นหนังสือการ์ตูนข้ามฝั่งที่ตีพิมพ์โดยไอดีดับเบิลยู พับลิชชิง และเชื่อมโยงซีรีส์ลิขสิทธิ์และต้นฉบับต่าง ๆ เข้าด้วยกัน ซึ่งเผยแพร่ตั้งแต่เดือนมกราคมถึงเมษายน ค.ศ. 2011 ซึ่งประกอบด้วยสองชุดจบเท่านั้น ได้แก่ *อินเฟสเทชัน* #1–2 โดยมีฉากอยู่ในจักรวาล*ซอมบีส์เวอร์ซัสโรบอตส์* และ*ซีวีโอ* รวมทั้งซีรีส์ลิมิเต็ดสองฉบับจากจักรวาล''จีไอโจ'', ''ทรานส์ฟอร์มเมอร์ส'', ''โกสต์บัสเตอส์'' และ''สตาร์ เทรค'' นอกจากนี้ ไอดีดับเบิลยูยังตีพิมพ์ฉบับไทอิน''พ็อกเก็ตก๊อด''แบบดิจิทัลในเดือนพฤษภาคม ค.ศ. 2011 ซึ่งรวมอยู่ในหนังสือปกแข็ง

จากนั้น ไอดีดับเบิลยูได้เปิดตัวซีรีส์ส่งท้ายสี่ฉบับชื่อ*อินเฟสเทชัน: เอาต์เบรก* ตั้งแต่เดือนมิถุนายน ค.ศ. 2011 – กันยายน ค.ศ. 2011 ซึ่งหยิบเรื่องซีวีโอขึ้นมาหลังจากเหตุการณ์*อินเฟสเทชัน* และยังแนะนำเหตุการณ์ของซีรีส์ลิมิเต็ด *กรูมเลก* ในเรื่องซีวีโอที่ต่อเนื่องกัน ไอดีดับเบิลยูยังเผยแพร่ซีรีส์ติดตามสี่ฉบับที่ตั้งอยู่ในจักรวาล*ซอมบีส์เวอร์ซัสโรบอตส์* หลังจากเหตุการณ์*อินเฟสเทชัน* ซึ่งมีชื่อว่า*ซอมบีส์เวอร์ซัสโรบอตส์: อันเดอร์ซิตี*

## คำนำ
บริตต์ (จาก*ซีวีโอ: คัฟเวิร์ตแวมไพริกออพพอเรชันส์*) ได้เข้ามาคบค้าสมาคมกับดิอันเดอร์มายด์ (จาก*ซอมบีส์เวอร์ซัสโรบอตส์*) เพื่อนำกองทัพซอมบีผ่านจักรวาลของ*[[สตาร์ เทรค (ไอดีดับเบิลยู พับลิชชิง)|สตาร์ เทรค]]*, *[[เดอะทรานส์ฟอร์มเมอร์ส (ไอดีดับเบิลยู พับลิชชิง)|เดอะทรานส์ฟอร์มเมอร์ส]]*, *[[โกสต์บัสเตอส์ (หนังสือการ์ตูน)|โกสต์บัสเตอส์]]*, *[[จีไอโจ (ไอดีดับเบิลยู พับลิชชิง)|จีไอโจ]]* และ*พ็อกเก็ตก๊อด*

## ชื่อเรื่อง

### ''อินเฟสเทชัน'' #1
เผยแพร่ในเดือนมกราคม ค.ศ. 2011 เขียนโดยแดน แอบเนตต์ และแอนดี แลนนิง พร้อมด้วยงานศิลปะโดยดาวิด เมสซีนา

### ''สตาร์ เทรค: อินเฟสเทชัน'' #1–2
เผยแพร่รายปักษ์ในเดือนกุมภาพันธ์ ค.ศ. 2011 เขียนโดยสก็อต ทิปตัน และเดวิด ทิปตัน พร้อมด้วยงานศิลปะโดยเคซีย์ มาโลนีย์

### ''เดอะทรานส์ฟอร์มเมอร์ส: อินเฟสเทชัน'' #1–2
เผยแพร่รายปักษ์ในเดือนกุมภาพันธ์ ค.ศ. 2011 เขียนโดยแดน แอบเนตต์ และแอนดี แลนนิง พร้อมด้วยงานศิลปะโดยนิก โรช

### ''โกสต์บัสเตอส์: อินเฟสเทชัน'' #1–2
เผยแพร่รายปักษ์ในเดือนมีนาคม ค.ศ. 2011 เขียนโดยเอริก เบิร์นแฮม พร้อมด้วยงานศิลปะโดยไคล์ ฮอตซ์

### ''จีไอโจ: อินเฟสเทชัน'' #1–2
เผยแพร่รายปักษ์ในเดือนมีนาคม ค.ศ. 2011 เขียนโดยไมก์ ไรต์ พร้อมด้วยงานศิลปะโดยโจวันนี ติมปาโน

## อ้างอิง

หมวดหมู่:หนังสือการ์ตูนจีไอโจ
หมวดหมู่:โกสต์บัสเตอส์
หมวดหมู่:หนังสือการ์ตูนที่อิงจากสตาร์ เทรค
หมวดหมู่:หนังสือการ์ตูนทรานส์ฟอร์มเมอร์ส
รายชื่อภูมิภาคของจีน

**รายชื่อภูมิภาคของจีน** รายชื่อภูมิภาคระดับบนสุดดั้งเดิมของจีน

## [[สาธารณรัฐจีน (1912–1949)]]
### ภูมิภาค[[รัฐบาลชาตินิยม|สมัยรัฐบาลคณะชาติ]]

#### เขตปกครองทางทหารของกองทัพปฏิวัติแห่งชาติจีน

## สาธารณรัฐประชาชนจีน

### ภูมิภาคทางการ (1949–1952)

รายชื่อ 34 เขตการปกครองระดับมณฑลของสาธารณรัฐประชาชนจีน ที่แบ่งตามการจัดเขตบริหารใหญ่ (大行政区) ซึ่งตั้งขึ้นในช่วงแรก ๆ ของการก่อตั้งประเทศจีนตั้งแต่ปี ค.ศ. 1949 ถึง 1952 เพื่อปกครองหลายมณฑล เขตการปกครองตนเอง และนครปกครองโดยตรงต่าง ๆ  ในเวลานั้นมีการแบ่งเขตออกเป็น 6 เขตบริหารใหญ่ หรือเรียก หกเขตบริหารใหญ่ของสาธารณรัฐประชาชนจีน (中华人民共和国六大行政区)  คือ จีนภาคเหนือ (), จีนภาคตะวันออกเฉียงเหนือ (), จีนภาคตะวันออก (), จีนภาคกลางและใต้ (), จีนภาคตะวันตกเฉียงใต้ (), และจีนภาคตะวันตกเฉียงเหนือ () คณะกรรมการทหาร (บริหาร) จัดตั้งภูมิภาคเหล่านี้ขึ้นเพื่อนำรัฐบาลท้องถิ่นต่าง ๆ  ให้อยู่ภายใต้เขตอำนาจปกครองในนามของรัฐบาลประชาชนกลาง ดำเนินการตามนโยบายและนโยบายส่วนกลางต่าง ๆ ดำเนินการก่อสร้างทางการเมืองในระบอบประชาธิปไตย ดำเนินการ ขบวนการปฏิรูปสังคมนิยมต่าง ๆ และฟื้นฟูกิจการทางเศรษฐกิจและวัฒนธรรมและการศึกษาของชาติและด้านอื่น ๆ หน่วยการบริหารส่วนภูมิภาคที่เรียก เขตบริหารใหญ่นี้ถูกยกเลิกไปแล้วในปี ค.ศ. 1954

### ภูมิภาคแบบอื่น
เขตการปกครองของประเทศจีน ตามรัฐธรรมนูญของจีนกำหนดให้มีเขตการปกครองโดยนิตินัยสามระดับ ได้แก่ ระดับมณฑล (มณฑล เขตปกครองตนเอง นครปกครองโดยตรง และเขตบริหารพิเศษ), ระดับจังหวัด, ระดับอำเภอ เท่านั้น

การแบ่งภูมิภาคแบบอื่น เฉพาะในทางสถิติเชิงพาณิชย์ (ไม่เป็นทางการ) ซึ่งปัจจุบันแบ่งออกตามภูมิศาสตร์เป็น 6–7 ภาค คือ จีนภาคเหนือ (华北; หฺวาเป่ย์), จีนภาคตะวันออกเฉียงเหนือ (东北; ตงเป่ย์), จีนภาคตะวันออก (华东; หฺวาตง), จีนภาคกลาง (华中; หฺวาจง), จีนภาคใต้ (华南; หฺวาหนาน) และ จีนภาคตะวันตก (华西; หฺวาซี) ซึ่งบางครั้งจีนภาคตะวันตกอาจแบ่งออกเป็น 2 ภาคคือ จีนภาคตะวันตกเฉียงเหนือ (西北; ซีเป่ย์) และ จีนภาคตะวันตกเฉียงใต้ (西南; ซีหนาน) ในทางสถิติพาณิชย์บางครั้งยังแบ่งรวม ไต้หวัน ฮ่องกง และ มาเก๊าเป็นภูมิภาคย่อยเดียวกัน (港澳台地区)

## อ้างอิง

หมวดหมู่:ประเทศจีน
หมวดหมู่:รายชื่อเกี่ยวกับประวัติศาสตร์จีน